Пальмінка

Пальмінка () — аграгарадок (да 2005 г. вёскаПеречень сельских населённых пунктов, преобразованных в агрогородки в 2005 году ) у Гарадоцкім раёне, Віцебская вобласць. Цэнтр аднайменнага сельсавета. Знаходзіцца на рацэ Кабішчанка. За 15 км ад горада Гарадок, 35 км ад Віцебска, за 9 км ад чыгуначнай станцыі Залучча.

 Гісторыя 
У канцы XIX — пачатку XX стагоддзя маёнтак Пальмінка ў складзе Лосвідскай воласці Віцебскага павета Віцебскай губерні. Пасля Кастрычніцкай рэвалюцыі маёнтак быў нацыяналізаваны. У 1924 годзе ў Пальмінцы працавала маслаарцель, у сакавіку 1924 г. створана сельскагаспадарчае таварыства. З 20 жніўня 1924 г. Пальмінка цэнтр сельсавета Гарадоцкага раёна Віцебскай акругі (з 20.2.1938 — Віцебскай вобласці).

Падчас Вялікай Айчыннай вайны ў студзені 1943 года вёска была спаленая нямецка-фашысцкімі захопнікамі. Пасля вайны адноўлена.
У 1999 годзе Пальмінка з'яўлялася цэнтрам саўгаса «Гарадоцкі».

 Дынаміка насельніцтва 
 1905 — 3 двары, 39 жыхароў;
 1926 — 9 двароў, 47 жыхароў;
 1940 — 104 двары, 309 жыхароў;
 1959 — 149 жыхароў;
 1970 — 490 жыхароў;
 2000 — 590 двароў, 1461 жыхар.

 Прамысловасць 
 КУСХП «Паўночны»

 Інфраструктура 
 Дом культуры
 Сярэдняя школа
 Дзіцячы сад
 Аддзяленне сувязі і «Беларусбанка»
 Амбулаторыя
 Бібліятэка
 Кафэ хуткага абслугоўвання

 Выбітныя мясціны 
 Сядзіба (19 ст., прыстасавана пад магазін), рэшткі прысядзібнага парку, былыя панскія сажалкі.
 Помнік 160 землякам, якія загінулі ў Вялікую Айчынную вайну.
 Мемарыяльны знак у памяць мірных жыхароў, спаленых фашыстамі.

 Літаратура 



 Спасылкі 
 Пальмінка на сайце Radzima.org
 Пальмінка на сайце праекта Фото Планета

Катэгорыя:Населеныя пункты Гарадоцкага раёна
Катэгорыя:Пальмінскі сельсавет
Катэгорыя:Аграгарадкі Віцебскай вобласці